《东庄漫述》
明代·鲁铎

秋交伏穷殊未凉，避暑却过湖东庄。梧桐下影忽复薄，络纬作声何太长。

身本无能合教懒，鬓不为愁还自苍。未怕邻翁约做社，香粳紫秫皆登场。

作者简介：（1461—1527）明湖广景陵人，字振之。弘治十五年进士。授编修。闭门自守，不妄交人。正德时，累擢南京国子监祭酒，寻改北。教士务实学而不专章句。以病归。嘉靖初，交荐不起。卒谥文恪。有《莲北集》、《东厢集》。